ช่วยสรุปเรื่อง "สถาบันการเงินใหญ่ สอนมวย Apple ควรทำธุรกิจ ซื้อขายเหรียญคริปโตฯ แทนที่จะไปเล่นตลาดรถยนต์ไฟฟ้า" ให้หน่อยค่ะ
มิสเตอร์ Mitch Steves นักวิเคราะห์แห่ง RBC Capital Markets หนึ่งในสถาบันการเงินยักษ์ใหญ่ระดับโลก ชี้แนะว่าบริษัท Apple ควรใช้ทรัพยากรและศักยภาพในโลกดิจิทัลของตนเพื่อธุรกิจ Cryptocurrency Exchange และ Crypto Wallet แทนที่จะไปเล่นตลาดรถยนต์ไฟฟ้าตามที่เคยเป็นข่าวว่าจะพัฒนา Apple Car  เหรียญคริปโตเคอร์เรนซี่กำลังเป็นที่นิยมและยอมรับมากขึ้นเรื่อย ๆ ซึ่งจะส่งผลให้ธุรกิจที่เกี่ยวข้องกับคริปโตฯ มีมูลค่าและโอกาสสร้างผลตลาดมหาศาลแก่ Apple ภายใต้ต้นทุนในการทำ R&D ที่ต่ำกว่าการพัฒนารถยนต์ไฟฟ้าหลายเท่าตัว  โดยล่าสุด แม้แต่ Paypal แอปฯ รับชำระเงินออนไลน์รายใหญ่ก็ได้ประกาศว่าจะเปิดให้บริการ Cryptocurrency Exchange และ Wallet เพื่อซื้อขายสินค้าออนไลน์ด้วย Cryptocurrency อย่างจริงแล้ว และข่าวดังกล่าวยังส่งผลให้ราคาหุ้น Paypal พุ่งขึ้น 40% ในเวลาต่อมา RBC Capital Markets มีมุมมองว่า Apple มีความได้เปรียบเรื่องฐาน User ในมือจำนวนมหาศาลเฉกเช่น Paypal, Facebook และธุรกิจแอปพลิเคชันอื่น ๆ หากพัฒนา Cryptocurrency Exchange และ Wallet ก็จะสามารถเกณฑ์ผู้ใช้งานจำนวนมหาศาลเข้ามาในระบบได้ทันที ในขณะที่บางคนต้องเริ่มนับศูนย์กันใหม่หากจะเข้ามาในธุรกิจนี้ RBC Capital Markets ทิ้งท้ายต่อสื่อว่า ข่าวการเข้ามาเล่นตลาดรถยนต์ไฟฟ้าของ Apple อาจฟังดูน่าตื่นเต้น และมีสีสันแค่ชั่วครู่ชั่วคราวต่อแฟนคลับ แต่ในระยะยาวแล้วมันคือความเสี่ยงของตัว Apple เอง (ที่จะต้องแข่งขันกับเจ้าตลาดอย่าง Tesla เป็นต้น) โดยเฉพาะอย่างยิ่ง เมื่อจู่ ๆ Hyundai และ Kia ออกมาปฏิเสธว่าไม่เคยพูดคุยอะไรอย่างเป็นรูปธรรมกับ Apple เรื่องการพัฒนา Apple Car ยิ่งทำให้ข่าวแผนการพัฒนารถยนต์ไฟฟ้าของ Apple เริ่มมีความสับสน
Mitch Steves นักวิเคราะห์แห่ง RBC Capital Markets กล่าวว่าบริษัท Apple ควรใช้ทรัพยากรและศักยภาพในโลกดิจิทัลเพื่อธุรกิจ Cryptocurrency Exchange และ Crypto Wallet แทนที่จะไปพัฒนารถยนต์ไฟฟ้า Apple Car เพราะเหรียญคริปโตเคอร์เรนซี่กำลังเป็นที่นิยม แม้แต่แอพพลิเคชันรับชำระเงินออนไลน์รายใหญ่อย่าง Paypal ก็ประกาศว่าจะเปิดให้บริการเหล่านี้เพื่อซื้อขายสินค้าออนไลน์ด้วย Cryptocurrency ส่งผลให้หุ้นพุ่งขึ้น 40% ในเวลาต่อมา
Apple มีความได้เปรียบเรื่องฐาน User มหาศาลเช่นเดียวกับแอปพลิเคชันอื่น ๆ หากพัฒนาได้ก็จะสามารถเกณฑ์ผู้ใช้งานเข้ามาในระบบในจำนวนมาก พร้อมทิ้งท้ายว่า การเข้ามาเล่นตลาดรถยนต์ไฟฟ้าอาจดูน่าตื่นเต้นแต่ก็แค่ชั่วคราว เพราะ Hyundai และ Kia ปฏิเสธการพูดคุยกับ Apple เรื่องการพัฒนา Apple Car ทำให้แผนการพัฒนาเริ่มมีความสับสน
ข่าวเศรษฐกิจและการเงิน